Юлиян Рамач (дириґент)

Юлиян Рамач (*21. децембер 1963—†24. юний 2016), визначни музичар, композитор, аранжер, дириґент и музичних фаховец.

  Биоґрафия 

Юлиян Рамач народзени 21. децембра 1963. року у Руским Керестуре. Родичи оцец Дюра и мац Леона родз. Медєши. Юлиян бул наймладши спомедзи пецерих дзецох у фамелиї Рамачових. Основну школу закончел у Руским Керестуре. Його позарядови талант за музику препознал Яким Сивч, так же после основней музичней школи, Юлиян Рамач початком 80-тих рокох прешлого вику закончел и Штредню [[Музична школа ,,Исидор Баїч|музичну школу Исидор Баїч]] у Новим Садзе, теорийни напрям и инструменти клавир и фаґот.

  Юлиянова музична драга 
alt=Оркестер Дома култури Руски Керестур|thumb|414x414п|Оркестер Дома култури Руски Керестур - з лїва: Янко Гайдук Омер, Мижо Бодянец, Юлиян Рамач Чамо и Миронь Гарди Йоле. 
После законченя стреднєй школи Юлиян Рамач ше уписал на Академию уметносцох у Новим Садзе, одслухал три семестри та претаргнул студиї и 1986. року почал робиц у Доме култури у Руским Керестуре як музични сотруднїк и корепетитор. Попри тим, Юлиян Рамач вецей роки пририхтовал музични точки у вецей наших културно-уметнїцких дружтвох зоз тамтейшима аматерами, або там бул и корепетитор у пририхтованю танцох у нових хореоґрафийох.

Под час роботи у Доме култури у Руским Керестуре Юлиян зоз замеркованим успихом водзел дзивоцки хор, мишани хор, жридлову шпивацку ґрупу (хлопску и женску), парохиялни хлопски хор Церкви св. о. Николая у Руским Керестуре, тамбурови оркестер керестурского Дому култури и вельки народни оркестер Дому култури. Тиж так, вон пририхтовал и дзецински вокални ґрупи.

Попри такей анґажованосци у нашим музичним живоце, Юлиян Рамач Чамо бул и плодни композитор и аранжер. Розписовал аранжмани нє лєм за свойо композициї, алє и за композициї других авторох, котри були виводзени на Червеней ружи або на Ружовей заградки. Треба ту спомнуц же ше Юлиян Рамач Чамо опробовал и у компонованю одвитуюцей музики и за театрални представи за одроснутих и за дзеци. 

Як абсолутни слухиста, цо велька ридкосц, грал на клавиятурох и гармоники, на шицких тамбурових инструментох, на дуйних, нє були му страни анї смиково инструменти и за свойо нєполни 53. роки живота зохабел за собу вельке музичне дїло и фахову роботу, цо шлєбодно мож поровнац з дїлом велїканох рускей музики, як цо Яким Сивч, браца Тимково, Витомир Бодянєц, у дзепоєдним их аж и прероснул.

У Доме култури, як музични сотруднїк Юлиян Рамач почал робиц у новембру 1986. року и три децениї  бул твардо „звязани” за тоту институцию та мож  шлєбодно повесц – цалосна музична дїялносц Дому култури остатнї пар децениї була на Чамових плєцох.

Як цо ношел музичну роботу Дому култури, так бул водзаца особа и у музичним живоце Руснацох на тих просторох. Окреме нашо музични фестивали мали його печац, насампредз Червена ружа и Ружова заградка, з хторима вєдно роснул и Юлин – як композитор, аранжер, дириґент, фахови руководитель.

Юлиян Рамач достал и награду Културно-просвитней заєднїци Општини Кула Зарї култури, подзекованє з нагоди ювилейного Фестивалу.

  Музични опус 

Юлиян Рамач Чамо компоновал коло 40 нови руски шпиванки у народним духу, коло 15 у забавним и коло 45 дзецински, найвецей на тексти своєй шестри Меланки и брата Михала, велї подоставали и награди на Ружи и Заградки. За нїм числени аранжмани, авторска музика за театрални представи, коло 50 сонґи за дзецински театрални представи, компоновал музичну приповедку Сказка о гушлї и гушлярови за Радио Нови Сад, сотрудзовал з нашима редакциями радия и ТВ, з кулску музичну школу, дириґовал и з Националним оркестром Руснацох, писал за ньго аранжмани… И шицко цо робел, робел з дзеку, вредно, даваюци цалого себе, нє шпоруюци ше. 

Як позарядови фаховец у музики свойо музичне знанє и искуство нєсебично преношел и на младших, так же вишколовал велї ґенерациї музичарох, нє лєм у Керестуре, алє и у КУД-ох по местох дзе жию Руснаци.

Попри тим же бул позарядови музичар, Юлина шицки паметаю и як барз доброго чловека, котри нїкому нє превредзел и котри за каждого мал сцерпеня, без нервози и дзвиганя гласу, як у роботи з аматерами, так и вообще.   

Юлиян Рамач бул оженєти зоз Татяну родз. Няради и у малженстве мали два дзивчата, Оксану и Олесю.  

Юлиян Рамач умар 24. юния. 2016. року. Поховани є на теметове у Руским Керестуре.

На Фестивалу рускей култури Червена ружа од 2016. установена нова манифестация на спомин тому музичному ентузиястови под назву Музични вечар Юлиян Рамач Чамо.
  Авторски композициї  Юлияна  Рамача 
+Фестивал култури Червена ружа<div style="text-align: center;">                                   У народним духуРокКомпозицияАвтор текстаРокКомпозицияАвтор текста1989.Танєц любовиМелания Римар2001.Букет младосциМелания Римар1990.У цудзим швецеМелания Римар2002.Руски коренїМелания Римар1991.Стари обичаїМелания Римар2003.Жиєме любовМелания Римар1993.Ноцни шпиванкиМихайло Зазуляк2003.Нашо Нове ОраховоЛюбо Рац1994.Зохабел меАмалия Хромиш2004.Писня керестурских ловарохМихал Рамач1995.Чувайме свойоМелания Римар2004.СалашиМихал Рамач1996.Златна свадзбаМелания Римар2006.Свадзебни дзеньЛюбомир Загорянски1997.Шпивай миЯсмина Арва2007.Стари леґиньМихал Рамач1997.Ширцом по швецеМелания Римар2008.СтудзенкаМелания Римар1998.Гудаци муша грацМелания Римар  

+Фестивал култури Червена ружаУ забавним духуЧервене пупчеРокКомпозицияАвтор текстаРокКомпозицияАвтор текста1985.Михалово лєтоМихал Рамач1993.Велька любовВладимир Бесерминї1986.Блуканя ґу златастомуМелания Римар1995.ТаняМария Фа1988.Одходза младосци з очохМелания Римар1996.Прешла уж жимаРаде Павелкич/М. Зазуляк1989.Заорани дильовиМелания Римар1997.Пре нови амрелМелания Римар1989.Гварел ши ми же одходзишЛюбка Гаргаї1997.Чом Иринка финкаМелания Римар1991.Най ружа останєВладимир Бесерминї1998.Моя школаСерафина Макаї1993.Єшеньски нємириМихайло Зазуляк1998.Фантазиї Мелания Римар1993.Дзивоцки чеканяМихайло Зазуляк1998.Новотни тротинетМелания Римар1995.Знова до цудзиниМихайло Зазуляк2001.Любим МижаЯнко Николич1996.По полноциМелания Римар2001.Добре пчоломМелания Римар1997.Христово рокиМихайло Зазуляк2002.Моя мамочкаЛюбомир Загорянски1998.Тей ноциЯсмина Арва2002.Прави дїдоМелания Римар2003.Дражка на салашМихал Рамач2003.Ми би сцелиМелания Римар2010.Чувай меМелания Римар2003.Муки любовниМелания Римар2004.Стреже за мну СенкаМихайло ЗазулякЧервене пупче2004.Мацерово лїкиМелания Римар1987.Лєто у дїдаМелания Римар2006.Баба метеоролоґМелания Римар1988.Стари приповедкиМелания Римар2006.Чаривне путованєЛюбомир Загорянски1988.Нажалєна математикаМелания Римар2007.Чарни слонМелания Римар1988.СемафорВладимир Бесерминї2007.Дїдово витаминиМелания Римар1989.ЗебраВладимир Бесерминї2008.Пупче малеВладимир Еделински1989.Нєясни рахункиМелания Римар2008.Цмота нїчовкаМелания Римар1989.Бавиц нам ше дайцеМихайло Зазуляк2009.Школа у природиМелания Римар1990.Дзеци без гришкиМелания Римар2009.Нїяка жимаМелания Римар1990.Живи бавискаМелания Римар2013.Здравко люштавко Мелания Римар1991.Цибулько мояМихайло Зазуляк2013.Стародавни лакотки(Ю.Рамач - М.Римар)1991.Лєгко зубаровиМелания Римар2014.Коцки(Ю.Рамач - М.Римар)1993.Нє страшце нас з бубушамиМелания Римар2015.Чаривни заглавчок(Ю-Рамач - М.Римар)1993.Любовна загадкаМихайло Зазуляк2016.Нїч нє прескочимМелания Римар 



    +Ружова заградкаРокКомпозицияАвтор текстаРокКомпозицияАвтор текста1992.У вербинкохМелания Римар2005.Даруй ше Мелания Римар1993.СвадзебнаМелания Римар2007.Млади мешацМелания Римар1993.БуджацкаМихайло Зазуляк2007.Три руски валалиС. Макаї1997.ОдходзимЯсмина Арва2008.Ноцне шпиванєМелания Римар1997.Любме любениМелания Римар2010.Паприґарска Михайло Зазуляк1998.Нашо нєдзелї Мелания Римар2012.Цепли домикМелания Римар1999.Били жимиМелания Римар2014.Шпиванка лїчиМелания Римар2001.Млада руска андяСерафина Макаї2015.Дзе любов греє Мелания Римар2003.Мам гунцутаМихайло Зазуляк2016.Ми єдно друге мамеМелания Римар2004.Руснакова драгаВладимир Дїтко

 Литература 
 Тамаш, др Юлиян: „Дом културиˮ, Руски Керестур, лїтопис и история (1745-1991), Месна заєднїца Руски Керестур, 1992, бок 419.

 Руски християнски календар 2017. рок, бок 202

 Вонкашнї вязи 

 Юлиян Рамач Чамо (биоґрафия и список композицийох), Червена ружа 1962-2011, Том II, Завод за културу войводянских Руснацох, Нови Сад, 2014., б. 526-528.

 MUKI LJUBOVNI (МУКИ ЛЮБОВНИ), Проєкт Дома култури Руски Керестур – Червене пупче 2020. Музика: Юлиян Рамач Чамо Текст: Михайло Зазуляк Аранжман: Мирослав Пап

 РУСАЛКА Премиєра: 28.01.2012. Руски Керестур, директор Сашо Палєнкаш, Автор: Штефан Гудак, Режия, адаптация и вибор музики: Михайло Зазуляк, Сценоґрафия: Биляна Роман, Костимоґраф: Таня Орос, Автор музики: Юлиян Рамач Чамо и Яким Сивч

 IN MEMORIAM: Julijan Ramač Čamo (1963-2016), Danas,'' kultura, 28.06.2016.

 Preminuo Julijan Ramač Čamo, Radio-televizija Vojvodine, Hronika, 24. jun  2016., Novi Sad

  in memoriam Юлиян Рамач Чамо - in memoriam Julijan Ramac Camo, YouTube. РТВ Войводина, Jun 24, 2016

  Revijalna časc, predstavjanje muzičnej tvorčosci Julijana Ramača, 26 Ružova zahradka,  12. marec 2016.


Катеґория:Руснаци у Сербиї
Катеґория:Керестурци
Катеґория:Музика
Катеґория:Музичаре
Катеґория:Дириґенти
Катеґория:Композиторе
Катеґория:21. децембер
Катеґория:Народзени 1963
Катеґория:24. юний
Катеґория:Умарли 2016